แรงขายกดไฟฟ้าร่วงยกแผง! ฉุด SET พลิกดิ่งหนัก 26 จุด ตลาดยังหวั่น “โควิด” ระบาดหนัก
แรงขายกดไฟฟ้าร่วงยกแผง! ฉุด SET พลิกดิ่งหนัก 26 จุด ตลาดยังหวั่น "โควิด" ระบาดหนัก
แรงขายกดไฟฟ้าร่วงยกแผง! ฉุด SET พลิกดิ่งหนัก 26 จุด ตลาดยังหวั่น "โควิด" ระบาดหนัก
11 มี.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.37 น. อยู่ที่ระดับ 1,245.17 จุด ปรับตัวลดลง 26.08 จุด หรือ 2.05% ด้วยมูลค่าการซื้อขาย 3.86 หมื่นล้านบาท
โดยในวันนี้ (11 มี.ค.63) ศูนย์ปฏิบัติการฉุกเฉินด้านการแพทย์และสาธารณสุข (PHEOC) กระทรวงสาธารณสุข (สธ.) รายงานสถานการณ์การแพร่ระบาดของไวรัสโควิด-19 ในประเทศ ล่าสุดวันนี้ (11 มี.ค.63) พบผู้ป่วยยืนยันติดเชื้อไวรัสโควิด-19 เพิ่มขึ้น 6 ราย เป็นชายไทย 4 ราย ชายสิงคโปร์ 1 ราย และหญิงไทย 1 ราย
ทั้งนี้มีแรงขายหุ้นในกลุ่มโรงไฟฟ้าออกมาอย่างหนัก โดยราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF อยู่ที่ 152 บาท ลบ 16.50 บาท หรือ 9.79% สูงสุดที่ 168.50 บาท ต่ำสุดที่ 150 บาท ด้วยมูลค่าซื้อขาย 1.78 พันล้านบาท
ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM อยู่ที่ 36.75 บาท ลบ 6.50 บาท หรือ 15.03% สูงสุดที่ 44 บาท ต่ำสุดที่ 36 บาท ด้วยมูลค่าซื้อขาย 1.21 พันล้านบาท
ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC อยู่ที่ 56.50 บาท ลบ 6 บาท หรือ 9.60% สูงสุดที่ 62.50 บาท ต่ำสุดที่ 56.50 บาท ด้วยมูลค่าซื้อขาย 1.08 พันล้านบาท
ราคาหุ้น บริษัท พลังงานบริสุทธิ์ จำกัด (มหาชน) หรือ EA อยู่ที่ 36 บาท ลบ 2.25 บาท หรือ 5.88% สูงสุดที่ 38.50 บาท ต่ำสุดที่ 35.75 บาท ด้วยมูลค่าซื้อขาย 446.22 ล้านบาท
ราคาหุ้น บริษัท ผลิตไฟฟ้า จำกัด (มหาชน) หรือ EGCO อยู่ที่ 231 บาท ลบ 10 บาท หรือ 4.15% สูงสุดที่ 241 บาท ต่ำสุดที่ 200 บาท ด้วยมูลค่าซื้อขาย 390.26 ล้านบาท
ด้าน บล.เคจีไอ (ประเทศไทย) ระบุในบทวิเคราะห์ จากกรณีเมื่อวันที่ 10 มี.ค.63  ที่ประชุมคณะรัฐมนตรี มีมติรับทราบมาตรการเร่งด่วนเพื่อช่วยเหลือประชาชน ที่ได้รับผลกระทบจากการแพร่ระบาดของไวรัสสายพันธุ์ใหม่ หรือ โรคโควิด-19 และปัญหาภัยแล้ง และกระตุ้นเศรษฐกิจ ตามที่กระทรวงพลังงานเสนอ โดยส่วนหนึ่งข้อมาตรการดังกล่าวคือ ลดค่าไฟฟ้าของ กฟน. กฟภ. ในอัตราร้อยละ 3 ให้กับผู้ใช้ไฟฟ้าทุกประเภท เป็นระยะเวลา 3 เดือน (เมษายน – มิถุนายน 2563
ทั้งนี้บล.เคจีไอ (ประเทศไทย) มีมุมมองเชิงลบต่อข่าวดังกล่าว โดน GPSC และ BGRIM จะเป็นผู้ที่ได้รับผลกระทบเชิงลบมากที่สุด เนื่องจากมีสัดส่วนลูกค้าอุตสาหกรรมที่มีนัยสำคัญ  โดยราคาขายไฟฟ้าให้ลูกค้าอุตสาหกรรม (IU) จะอิงกับราคาขายไฟฟ้าของ กฟภ. ประเมิน earnings downside ของ GPSC อยู่ที่ 3% และ 2% สำหรับ BGRIM ในปี 2563 จากผลกระทบการลดค่าไฟฟ้า